
SØGER  LÆRDOM  VED  LÆSNING  OG  VED  TRO 


NUMMER    18 


15.  SEPTEMBER  1928 


77.   AARGANG 


LOYALE  ARBEJDERE  FOR  EN  STOR  SAG. 

(Præsident  Heber  J.  Grant.)*) 


Mit  Emne  er,  som  De  ser,  »Loyale  Arbejdere  for  en  stor 
Sag«. 

Jeg  er  sikker  paa,  at  Hjerterne  hos  alle  dem,  der  har  været 
»loyale  Arbejdere  for  en  stor  Sag«  i  Primary-Organisationens 
Interesse,  i  Dag  svulmer  af  Taknemmelighed  til  Gud  for  det 
storslaaede  Resultat  af  Arbejdet,  hvorved  der  er  oprettet  en 
vedvarende  og  vidunderlig  Vækst  i  vore  Primary-Organi- 
sationer. 

Jeg  er  overbevist  om,  at  intet  andet  Samfund,  med  det 
samme  Antal  Medlemmer  som  de  Sidste  Dages  Hellige,  har 
nogensinde  haft  en  Parade  som  den,  vi  havde  i  Gaar,  en  saa 


*)  Tale  ved  Primary-Organisationens  50-Aars  Jubilæum  i  Taber- 
naklet, Salt  Lake  City,  Utah,  Søndag  Morgen  den  10.  Juni  1928. 
Primary-Organisationens  Arbejde  bestaar  i  at  forberede  vore 
unge  Drenge  og  Piger  til  alt  Arbejde  henhørende  under  Jesu 
Kristi  Kirke  af  Sidste  Dages  Hellige  og  at  blive  gode,  praktiske 
Borgere  i  Samfundet.  »Primary«  betyder  Forberedelse. 

Ph.  J. 

vidunderlig  Opvisning,  som  vi  havde  paa  Stadion,  eller  en 

saa  imponerende  Forsamling,  som  vi  ser  her  i  Dag  for  at 

mindes  det  store  Resultat  af  50  Aars  Arbejde.  Sandelig,  vore 

Hjerter  svulmer  i  Taknemmelighed  til  Gud  for  hans  mange 

Velsignelser  til  sit  Folk. 

Jeg  tror,  ja,  jeg  er  i  mit  Hjerte  overbevist  om,  at  der  er 

ingen  andre  Mennesker  i  Verden,  der,  som  de  Sidste  Dages 

Hellige,  praktiserer  saa  fuldkomment  Sentimentet  udtrykt  i 

de  to  første  Linier  af  Programmet: 

»Du  skal  elske  Herren,  din  Gud,  af  hele  dit  Hjerte.  .  .  . 
Du  skal  elske  din  Næste  som  dig  selv.« 

Det  uegennyttige  Arbejde  i  den  Kvindelige  Hjælpeforening 
fra  den  Dag,  den  blev  organiseret,  og  alle  dem,  der  har  haft 
Stillinger  eller  arbejdet  i  vore  Søndagsskoler,  i  vore  Ungdoms- 
foreninger, i  vore  Primary-Organisationer,  i  Kirkens  Religions- 
Klasser,  fremstaar  som  enestaaende  Vidnesbyrd  om  Kærlig- 
hed til  Gud  og  vore  Medmennesker.  Det  Arbejde,  der  er  ud- 
ført, tror  jeg,  er  større,  end  det  kan  findes  i  noget  andet  Sam- 
fund med  et  lignende  Antal  Medlemmer. 

Jeg  har  ofte  hort  Folk  sige  til  mig:  »Jeg  kan  ikke  forstaa, 
hvorledes  det  er  muligt,  at  I  kan  have  mellem  to  og  tre  Tu- 
sinde unge  Mænd  og  unge  Kvinder,  der  paa  egen  Bekostning 
eller  Underholdning  af  Familien  virker  for  at  forkynde 
eders  Tro  til  Verden.«  Jeg  har  været  i  Stand  til  ved  saadanne 
Lejligheder  at  svare,  at  Grunden,  hvorfor  vi  kan  faa  dem  til 
at  gøre  det,  er,  at  de  og  deres  Forældre  er  overbeviste  om 
Sandheden  af  den  Paastand,  at  vi  som  Sidste  Dages  Hellige 
har  den  Herre  Jesu  Kristi  Evangelium,  Planen  til  Liv  og 
Frelse,  den  kostelige  Perle  —  at  det  er  af  storre  Værdi  end 
al  den  Rigdom,  al  den  Kundskab,  al  den  Oplysning,  Menne- 
sker kan  opnaa.  Vi  har  det,  der,  hvis  vi  efterlever  det,  betyder 
evigt  Liv  —  ikke  alene  evigt  Liv  i  Guds  Nærværelse,  men  Her- 
lighed og  Ophøjelse  i  det  celestiale  Rige  med  vor  himmelske 
Fader.  Naar  vi  har  fundet  Sandheden,  naar  vi  er  bleven  vel- 
signede af  Gud  med  en  Kundskab  om  Sandheden,  er  det  ikke 

saa  mærkeligt,  at  de,  der  har  Kundskaben,  er  villige  til  at 
tjene  og  villige  til  at  lade  deres  Børn  tjene. 

Mit  Hjerte  er  altid  fyldt  med  Taknemmelighed  og  Kærlig- 
hed til  Funktionærerne  i  Søndagsskolen,  hvor  jeg  i  min  Ung- 
dom modtog  mange  Lærdomme,  der  har  været  styrende  Stjer- 
ner for  mig  gennem  hele  min  Livsrejse.  Jeg  har  altid  været 
taknemmelig  for,  at  jeg  var  forbundet  med  den  første  Ung- 
domsforening, og  at  Herren  som  Svar  paa  min  inderlige  Bon 
gav  mig  en  Lejlighed  til  senere  at  virke  i  Hovedbestyrelsen 
for  de  Unge  Mænds  Forening.  To  Missioner  i  mit  Liv  har  jeg 
bedt  for  —  en,  at  jeg  maatte  blive  kaldet  til  at  virke  med 
Ungdommen  som  en  af  Hovedbestyrelsen  for  de  Unge  Mænds 
Forening,  og  den  anden,  at  jeg  maatte  blive  kaldet  til  Europa 
som  Francis  M.  Lyman's  Efterfølger.  En  af  disse  Virksom- 
heder kom  til  mig  den  næste  Dag,  efter  at  jeg  havde  bedt  for 
det,  ved  at  Kirkens  Præsidentskab  udvalgte  mig  som  en  af  de 
Unge  Mænds  Forenings  Bestyrelse.  Straks  efter,  at  jeg  havde 
bedt  i  Japan  —  dette  fjerne  Land  —  at  naar  min  Mission 
var  endt  dér,  det  maatte  være  mig  tilladt  at  komme  til 
Europa,  modtog  jeg  et  Telegram  fra  Præsident  Smith:  »Kom 
hjem  med  den  første  Damper«.  Jeg  kom  hjem  og  blev  kaldet 
til  England.  De  tre  Aar  af  uegennyttigt  Arbejde  der,  med 
Kærlighed  til  Gud  og  mine  Medmennesker  som  en  Inspiration 
til  mig,  var  tre  af  de  bedste  Aar  i  mit  Liv. 

Jeg  har  ingen  Tvivl  i  mit  Hjerte,  at  hver  eneste  Sjæl,  fra 
Søster  Rogers  til  dem,  der  i  Dag  virker  for  Primary-Organi- 
sationen, har  mere  virkelig  Glæde,  mere  virkelig  Lykke  i  at 
tjene,  end  hvis  de  havde  været  heldige  i  at  samle  en  Formue 
eller  sikret  sig  menneskelig  Ære.  De  har  haft  Guds  Velsignel- 
ser med  dem. 

Mit  Hjerte  er  fyldt  med  Taknemmelighed  for  denne  store 
Forsamling  her  i  Dag.  Jeg  véd  ikke,  hvornaar  jeg  har  set  en 
Forsamling,  der  for  mig  syntes  i  deres  Ansigter  at  vise  mere 
Interesse,  større  Attraa  og  Bestemthed  til  at  tjene  Gud,  end 
jeg  ser  i  Ansigterne  paa  disse  foran  mig  i  Dag.  Jeg  er  tak- 

nemmelig  for  den  store  Parade,  vi  havde  i  Gaar,  for  den  vid- 
underlige Opvisning  paa  Universitetets  Stadion,  og  fremfor 
alt  er  jeg  taknemmelig  til  Gud  for,  at  han  har  hørt  og  be- 
svaret vore  Bønner  om,  at  der  ingen  Ulykker  maatte  ske. 

Maa  Herren  rigelig  velsigne  enhver,  der  er  forbunden  med 
Primary-Organisationens  Arbejde,  er  min  ærlige  og  oprigtige 
Bøn  til  Gud.  Mit  Hjerte  er  fyldt  med  Taknemmelighed  for 
alle  disse  loyale  Arbejdere.  Gud  velsigne  eder  alle  er  min 
mest  inderlige  Bøn,  og  jeg  beder  i  Ydmyghed  og  i  Jesu  Kristi, 
vor  Forløsers  Navn.  Amen. 


BREV  FRA  PARIS. 

Fra  Missionspræsident  Joseph  L.  Petersen  og  Hustru, 
der  for  Tiden  er  i  Paris  for  at  overvære  de  euro- 
pæiske Missionspræsidenters  Konference,  har  vi  mod- 
taget følgende  interessante  Brev: 

Præs.  G.  Philip  Jensen,  Paris>  2a  Au§ust  1928' 

Korsgade  11,  Kobenhavn. 
Kære  Broder: 

Kun  nogle  faa  Linier  for  at  lade  Dem  vide,  al  vi  ankom 
her  i  god  Behold  og  en  Smule  trætte  af  Rejsen. 

Vi  forlod  København  med  Toget  Syd  paa  Fredag  Morgen, 
og  vi  havde  en  vidunderlig  Koretur  gennem  det  frugtbare  Syd- 
sjælland med  dets  rige  Afgrøde  i  Færd  med  at  blive  indhøstet. 
Paa  alle  Sider  kunde  man  spore  Velstanden  af  det  virksomme 
danske  Folk.  Bøndergaardene  og  Hegnene  var  godt  vedlige- 
holdte, Husene  malet,  og  Haverne  med  deres  smukke  Blomster 
er  et  Syn,  man  aldrig  vil  glemme. 

Da  vi  ankom  til  Gedser,  sejlede  vi  over  til  Tyskland  paa  en 
smuk  Færgedamper.  Vandet  var  ligesaa  blankt  som  et  Spejl 
—  ikke  saa  meget  som  en  Kruse  var  der  at  se.  Da  vi  ankom 
til  Warnemunde,  begyndte  vi  straks  vor  Rejse  gennem  det 
store  tyske  Rige.  Det  var  let  at  se,  at  vi  var  i  et  andet  Land, 
da  alt  syntes  saa  forskelligt.  Paa  Markerne  kunde  man  se,  at 

Kvinderne  udforte  næsten  alt  det  Arbejde,  Mænd  skulde  have 
udført.  Arkitekturen  i  Byerne  og  paa  Landet  er  anderledes 
end  i  det  Land,  vi  lige  havde  havde  forladt.  Bygningerne  syn- 
tes her  at  være  mere  massive  og  solide. 

Vi  begynder  allerede  at  savne  den  gode,  danske  Kost,  da  det 
næsten  er  umuligt  at  faa  et  godt  Maaltid.  Polser  og  Kar- 
toffelsalat syntes  at  være  det  mest  almindelige,  der  serveres, 
og  Drikkepenge  skal  betales  paa  alle  Sider  —  i  en  saadan  Ud- 
strækning, at  for  enhver  lille  Tjeneste  udvist,  forlanges  der 
Drikkepenge.  Om  det  saa  er  Konduktoren,  der  viser  os,  hvor 
vi  kan  faa  et  Sæde,  venter  han  en  lille  Opmærksomhed  for 
dette.  Rygning  er  ikke  saa  almindelig  —  og  i  Særdeleshed 
ikke  blandt  Kvinder. 

Vi  havde  et  Ophold  paa  tre  Timer  i  Hamborg  for  at  faa  For- 
bindelse med  Toget  til  Koln  og  Liege  i  Belgien.  Da  vi  ankom 
til  Koln  den  næste  Morgen,  havde  vi  Anledning  til  at  se  den 
smukke,  katolske  Domkirke,  der  anses  for  en  af  de  smukkeste 
Domkirker  i  Verden.  Derefter  fortsatte  vi  Rejsen  og  var  snart 
i  Belgien,  hvor  Landskabets  Udseende  igen  forandredes  fra 
det,  vi  lige  havde  passeret.  Landet  her  er  meget  bjergfuldt 
og  stenet.  Vi  passerer  igennem  den  ene  Tunnel  efter  den 
anden,  Bjergsiderne  er  bedækket  med  tætte  Buske  og  Træer. 
Her  og  der  ser  man  en  lille  Bondegaard  med  en  Ged  eller  to, 
der  skal  give  Familien  Mælk  til  Husbrug.  Miner  og  Smeltere 
ses  overalt,  medens  Fabrikker  med  deres  tykke  Røgskyer,  der 
udspyes  af  de  vældige  Skorstene,  vidner  om  Landets  Velstand. 
I  Liege  findes  den  store  Geværfabrik,  hvor  saa  mange  af  de 
berømte  Browning-Rifler  og  Pistoler  er  fabrikeret.  Den  kendte 
Opfinder  John  M.  Browning  (der  var  bosiddende  i  Ogden, 
Utah,  og  døde  sidste  Aar  som  en  god  Sidste  Dages  Hellig)  har 
opfundet  flere  moderne  Modeller  i  denne  Retning  end  nogen 
anden  Mand,  der  nogensinde  har  levet.  Hans  Familie  ejer 
endnu  store  Aktier  i  Fabrikken.  Der  møder  os  mange  mærke- 
lige Syn  i  dette  Land.  Okser  bliver  brugt  ligesaa  almindeligt 
som  Heste  til  at  udfore  Arbejde  og  at  køre  Fragt  o.   s.  v. 

Nogle  af  Gaderne  har  intet  Fortov  —  kun  en  malet  Streg  til 
at  adskille  Fortov  fra  Gade.  Bygningerne  er  sorte  og  snavsede^ 
foraarsaget  for  en  stor  Del  af  Røgen  fra  Miner  og  Fabrikker. 
Der  er  én  Ting,  der  er  prisværdigt,  at  paa  alle  Altaner  og 
Balkoner  og  andre  Steder,  hvor  Blomsterkasser  kan  placeres, 
ser  man  et  Væld  af  Blomster,  der  gør  meget  til  at  live  op  i 
Omgivelserne  omkring  Hjemmene. 

Da  vi  kom  til  Grænsen  af  Frankrig,  var  der  et  meget  strengt 
Toldeftersyn.  Det  var  lige  meget,  hvad  det  var,  hvis  det  var 
nyt,  skulde  der  betales  Told.  Landet  bærer  endnu  sørgelige 
Mærker  fra  Krigen.  Endskønt  næsten  hver  eneste  By  i  Nord- 
Frankrig  er  bleven  genopbygget  med  smukke  Hjem,  Kirker 
og  Jernbaner,  ligger  der  endnu  Tusinder  af  Bygninger  i  Ru- 
iner. I  nogle  Tilfælde  var  hver  eneste  Hjem  ødelagt,  og  ved 
Genopbygningen  har  de  flyttet  hele  Byen  til  et  andet  Sted. 
Det  er  alligevel  overraskende,  hvor  storartet  det  franske  Folk 
har  mestret  den  sørgelige  Tilstand.  Jeg  kan  ikke  andet  end 
beundre  dem  for,  hvad  de  har  udført  og  endda  uden  at  fole 
nogen  Bitterhed  mod  dem,  der  gjorde  dem  en  saa  stor  Uret. 
Lønnen  er  meget  lille  i  Frankrig.  Den  er  ikke  over  fire  Kroner 
om  Dagen  for  almindeligt  Arbejde;  men  alle  har  Arbejde  og 
synes  at  klare  sig  temmelig  godt. 

Paris  er  dekoreret  med  de  Forenede  Staters  livlige  Kulører, 
rødt,  hvidt  og  blaat  kan  ses  alle  Vegne  til  Ære  for  Stats- 
minister Kellogg,  der  er  her  med  sin  berømte  Freds-Traktat, 
der  vil  gøre  Krig  ulovlig.  Den  27.  August  vil  blive  en  vigtig 
Dato  i  Verdenshistorien.  Ved  denne  Overenskomst  vil  otte  af 
Verdens  Nationer  underskrive  dette  vigtige  Dokument.  Fjor- 
ten af  Verdens  Nationer  vil  have  Repræsentanter  i  denne 
notable  Forsamling. 

Paa  denne  Dag  vil  en  anden  bemærkelsesværdig  Sammen- 
komst begynde,  idet  otte  Missionpræsidenter  med  deres  Hu- 
struer vil  mødes  i  Villa  »Guilmant«,  der  forhen  tilhørte  den 
verdensberømte  Organist  og  Musiklærer,  Professor  Guilmant, 
der  nu  er  død.  Nogle  af  vore  Tabernakel-Organister  har  faaet 

Lektier  i  det  samme  Værelse,  som  vi  nu  vil  bruge  til  vore 
Møder.  Hele  den  rummelige  Bygning,  hvorfra  man  kan  over- 
skue Paris,  tilligemed  dens  smukke  Have  er  blevet  tilstillet 
os  til  vort  Brug.  Alle  Præsidenterne  er  her,  og  de  forskellige 
Moder  ventes  at  optage  i  det  mindste  otte  Dage. 

I  Selskab  med  Præs.  Widtsoe,  Hustru  og  Datter  havde 
Soster  Petersen  og  jeg  i  Dag  den  Glæde  at  overvære  Guds- 
tjenesten i  den  berømte  russiske  Kirke.  Sangen  var  vidunder- 
lig, men  Ceremonierne  var  de  mest  mærkværdige,  vi  har  set. 
Del  smagte  mere  af  Hedenskab  end  af  Jesu  Kristi  Lærdomme. 
Hele  Forsamlingen  maatte  staa  op,  og  alle  de  Andagtssøgende 
købte  et  Lys,  der  blev  tændt  omkring  Figurer  og  Billeder 
af  gamle  Helgener.  Det  syntes,  at  enhver  købte  Lys  i  Forhold 
til  sin  Tro,  og  der  var  Tusinder,  der  brændte  paa  en  Gang. 

Om  Eftermiddagen  var  vi  ude  i  Versailles,  hvor  Louis  XIIFs 
og  Louis  XIV's  Palads  og  Have  findes.  De  prægtige  Spring- 
vand og  Haven  er  verdensberømte. 

Tiden  vil  ikke  tillade  at  give  en  mere  udførlig  Beskrivelse 
af  alt,  hvad  vi  har  set.  Præs.  Widtsoe  sender  Hilsen.  Han  var 
meget  imponeret  over  sit  Besøg  i  København.  Alt  er  vel,  og 
med  en  venlig  Hilsen  forbliver  jeg 

Deres  oprigtige  Broder 

Joseph  L.  Petersen. 


DEN  DANSKE  MISSION. 

EFTERAARSKONFERENCERNE 
vil  i  Aar  blive  afholdt  som  følger: 

Aalborg:  Søndag  og  Mandag  den  14.  og  15.  Oktober. 

Aarhus:  Søndag  og  Mandag  den  21.  og  22.  Oktober. 

København:  Søndag  og  Mandag  den  28.  og  29.  Oktober. 

Præsidenterne  i  de  forskellige  Distrikter  anmodes  om  i  rette 
Tid  at  træffe  alle  fornødne  Forberedelser  for  Afholdelsen  af 
de  med  Konferencen  forbundne  Møder.  Ligeledes  bedes  Grens- 

forstanderne  saa  vidt  muligt  give  alle  Medlemmerne  af  Kirken 
og  vore  fremmede  Venner  en  personlig  Indbydelse  til  at  over- 
vare  disse  Møder. 

Programmet  bor   udarbejdes   i   god   Tid   og   indsendes   til 

Missionspræsidenten  til  Godkendelse.       T         .   ,.  ■ 

Joseph  L.  Petersen, 

Missionspræsident. 

INTERESSANT  BESØG. 

Den  Danske  Mission  havde  i  Dagene  fra  den  23.  til  28.  Au- 
gust et  ret  interessant  Besøg,  idet  Dr.  John  T.  Miller  og 
Hustru  Margaret  Miller  besøgte  de  forskellige  Distrikter  i  Mis- 
sionen, hvor  de  modtes  med  de  stedlige  Missionærer  samt 
holdt  Foredrag  ved  Møder,  der  var  arrangeret  i  den  Anled- 
ning. 

Dr.  Miller  er  en  meget  fremragende  Autoritet  i  Studering 
af  den  menneskelige  Karakter  og  har  i  denne  Kapacitet  be- 
søgt over  1000  Skoler  og  Universiteter  Verden  over  og  holdt 
Foredrag  om  den  menneskelige  Karakter.  Han  er  nu  paa  en 
Turné  igennem  Europa  og  benytter  derfor  Lejligheden  til 
samtidig  at  give  Missionærer  og  Kirkens  Medlemmer  et  Vink 
om,  hvorledes  man  bedst  kan  opbygge  vor  Karakter  og  ud- 
vikle de  Evner,  der  er  de  mest  fremherskendee  i  ethvert  Men- 
neske. 

I  København  holdt  Dr.  Miller  to  Foredrag  i  Mødesalen, 
Korsgade  11,  og  ved  det  sidste  af  disse  illustrerede  han  sit 
Foredrag  ved,  at  en  Del  af  de  unge  Brødre  og  Søstre  stillede 
sig  til  Raadighed,  og  Dr.  Miller  udpegede  til  Forsamlingen  de 
forskellige  Kontraster  i  deres  Karaktertræk.  Begge  Foredrag 
blev  fulgt  med  stor  Interesse  af  den  store  Forsamling. 

Dr.  Miller  har  skrevet  flere  Værker  angaaende  dette  inter- 
essante Emne  og  er  ligeledes  Redaktør  af  et  amerikansk  Tids- 
skrift »The  Character  Builder«.  St.  Miller  er  Præsidentinde 
over  de  Kvindelige  Hjælpeforeninger  i  Kalifornien.  De  forlod 
København  Onsdag  Morgen  og  rejste  til  Tyskland,  hvor  de 
vil  holde  Foredrag  i  en  Mængde  af  Byerne  gennem  Tyskland 
og  Svejts.  Phm  j. 

TIL  KIRKENS  MEDLEMMER  I  NORGE. 
Da  vi  i  den  senere  Tid  har  modtaget  adskillige  Artikler  fra 
enkelte  Medlemmer  af  Kirken  i  Norge  med  Anmodning  om 
Optagelse  i  »Stjernen«,  skal  vi  oplyse,  at  ingen  Artikel  eller 
Nyhed  fra  den  Norske  Mission  vil  blive  optaget  i  »Stjernen« 
uden  først  at  være  tilsendt  Missionskontoret  i  Oslo  for  God- 
kendelse og  Rettelse,  da  vi  paa  »Stjernen« s  Kontor  ikke  er 
kompetente  nok  i  det  norske  Sprog  til  at  rette  eventuelle  Fejl 
i  Grammatik  og  Stavning.  Naar  disse  Artikler  er  blevet  god- 
kendt af  Kontoret  i  Oslo,  skal  vi  med  Glæde  optage  samme  i 
»Stjernen«. 


DEN  NORSKE  MISSION. 

HØSTKONFERENCERNE  I  NORGE. 
Bergen  14.  Oktober. 

Trondhjem      21.  Oktober. 
Oslo  28.  Oktober. 

AFLØSNING. 
Ældste  John  W.  Olsen  er  afløst  fra  sin  Mission  med  Til- 
ladelse til  at  rejse  hjem.  Lorenzo  W.  Anderson, 

Missionspræsident. 

DAAB. 
De  følgende  er  blevet  døbt  i  Narvik:  Alfred  Abrahamsen, 
Julie  Abrahamsen  og  Olaf  Evensen.  I  Olso:  Ingeborg  Liv 
Nøvik,  Karl  V.  Karlsen,  Even  Kittelsen,  Martha  Olena  Blatt- 
mann,  Marit  Blattmann,  Alphild  Annette  Ryberg  og  Kisten 
Marie  Larsen. 


PRESIDENT  WIDTSOES   BESØK  I  NORGE. 

Helt  fra  den  tid,  det  blev  kjendt,  at  Apostel  John  A.  Widtsoe 
skulde  bli  den  neste  Europæiske  misjonspresident,  har  vi  her 
oppe  i  Norge  med  lengsel  imøtesett  hans  første  besøk  hitop. 
Det  er  jo  alltid  en  begivenhet  for  oss,  når  en  av  Herrens  tolv 

apostler  avlegger  oss  et  besøk.  Men  denne  gang  var  det  like- 
som  noget  mer  enn  almindelig.  Ti  denne  gang  var  den  Euro- 
pæiske misjonspresident  en  av  våre  egne,  født  her  i  vart  eget 
fedreland,  og  istand  til  å  tale  vart  eget  sprog. 

Da  det  så  lenge  ventede  besøk  endelig  kom,  blev  det  heller 
ingen  skuffelse.  Selvom  vi  nok  hadde  håpet  å  få  beholde  pre- 
sidenten  litt  lenger  iblant  oss,  så  var  den  korte  tid,  vi  fikk 
være  sammen,  så  rik  og  så  velsignet,  at  den  sent  vil  glemmes. 

Tirsdag  14de  Aug.  ankom  president  Widtsoe  til  Oslo  og 
blev  mottatt  av  misjonærene.  Samme  dag  besøkte  han  flere 
av  Oslos  bokhandlere  og  kjøpte  her  en  hel  del  høker  av  inter- 
esse for  genealogisk  forskning. 

Tirsdag  aften  avholdt  Oslo  grens  kvinnelige  hjelpeforening 
et  møte,  som  i  og  for  sig  er  verd  omtale.  Det  var  det  første 
genealogiske  møte,  som  kirken  har  avholdt  i  Norge,  og  såvidt 
vites,  i  hele  Skandinavien.  Det  er  jo  en  kjent  sak,  at  mange 
søskende  i  kirken  unnlater  at  opta  sitt  slektsregister,  mange 
vel  på  grunn  av  manglende  forståelse,  men  størsteparten  vel 
fordi,  de  ikke  har  råd  til  å  betale  for  det,  og  de  selv  har  så 
liten  greie  på,  hvordan  det  skal  gjøres.  Derfor  er  disse  møter 
av  den  alier  største  betydning,  både  for  at  søskende  kan  lære 
å  forstå  det  store  ansvar  og  det  herlige  privilegium,  som  føl- 
ger med  dette  arbeide,  og  likeså  få  unnervisning  med  hensyn 
til  selve  arbeidet. 

Først  talte  søster  Jørgine  Larsen  litt  om  sine  egne  erfarin- 
ger og  nevnte  spesielt  en  ting  av  stor  interesse.  Der  har  nem- 
lig, fra  tid  til  annen,  vært  ikke  så  litet  snakk  om,  at  høkerne 
på  de  norske  arkiver  ikke  alitid  var  i  den  skjønneste  orden. 
Søster  Larsen  tilbakeviste  denne  påstand  på  det  bestemteste 
og  sa,  at  bøkerne  var  i  full  orden,  og  greie  å  finne  frem  i. 
Derefter  holdt  president  Widtsoe  en  hjertevarm  og  interessant 
tale  om  den  slektshistoriske  forskning  og  gav  mange  gode  råd. 
Pointene  unnerstreket  han  ofte  med  det  lune,  som  er  ham 
særegent.  Motet  var  godt  besøkt. 

Samme    aften    avreiste    president  Widtsoe    sammen    med 

den  norske  misjonspresident  Lorenzo  W.  Anderson  til  Ber- 
gen, hvortil  de  ankom  onsdag  formiddag.  Eftermiddagen  blev 
benyttet  til  å  bese  Bergensutstillingen.  President  Widtsoe  fant 
her  mange  ting  av  interesse,  særlig  interesserte  han  sig  for  de 
statistiske  tabeller  og  bemerket,  at  mens  dødsfallene  der  i  for- 
hold til  folkemengden  var  dobbelt  så  mange  som  i  Utah,  var 
antallet  av  fødslene  i  samme  forhold  bare  halvparten  så  stort. 
Om  aftenen  blev  der  avholdt  et  godt  besøkt  mote,  hvor  begge 
presidenter  talte  til  forsamlingen.  Samme  aften  forlot  de 
Bergen  og  reiste  tilbake  til  Oslo. 

Torsdag  aften  blev  der  så  i  Oslo  avholdt  en  meget  vellykket 
fest.  Dette  var  samtidig  en  pionerfest,  da  denne  iår  var  blitt 
utsatt  i  anledning  av  president  Widtsoes  besøk.  Alle  grenens 
gamle  var  innbudt,  mange  av  dem  blev  hentet  i  bil.  Innenfor 
døren  blev  de  gamle  ønsket  velkommen  av  hvitkledte  unge 
piker  og  pyntet  med  hver  sin  vakre  blomsterbukett.  Lokalet 
var  ganske  overfyldt.  Der  var  adskillige  tilreisende,  deriblant 
ca.  20  fra  Drammens  gren,  som  kom  i  en  dertil  leiet  bil. 
Blant  dem  var  der  tre  unge  søstre,  som  blev  døpt  midt  under 
festen. 

Festen  blev  ledet  av  broder  Eyolf  L.  Arveseth.  Der  blev  ut- 
ført  et  interessant  program.  Men  før  det  egentlige  program  tok 
sin  begynnelse,  blev  der  utfort  en  ganske  interessant  liten  akt. 
Oslo  gren  er  nemlig  så  heldig  å  ha  en  kjekk  liten  skare 
»bikubepiker«.  Av  disse  blev  nu  de  seks  eldste  av  president 
Widtsoe  overrakt  hver  sin  nål,  en  liten  bi  i  guld  som  tegn  på, 
at  de  nu  har  avlagt  sin  første  prøve  og  er  blitt  riktige  bier. 
De  seks,  som  fik  nålen,  er:  Astrid  Stenersen,  Judith  Stenersen, 
Hildur  Jensen,  Erna  Halvorsen,  Marie  Anderson  og  Bjørg 
Bruun.  Likeså  fikk  lederne  søster  Alfhild  Pettersen  og  Hjørdis 
Gebhardt  sin  spesielle  nål. 

Den  del  av  programmet,  som  vel  samlet  den  største  inter- 
esse, var  en  liten  enakter  med  motiv  fra  Mormons  bok.  Den 
het:  »Hans  hensikter  rokkes  ikke«,  og  var  oversatt  fra  engelsk 
av  søster  Eva  Giertsen.  Handlingen  foregår  i  ørkenen  utenfor 

Jerusalem  kort  efter,  at  Ismaels  familie  var  kommet  derut, 
og  viser  et  av  de  optrinn,  som  Mormons  bok  har  så  mange  av, 
nemlig  at  Laman  og  Lemuel  med  sine  tilhengere  er  gjenstri- 
dige  og  ulydige  og  soker  å  drepe  Nephi.  Men  han  roper  til 
Herren  og  blir  utfriet  av  sine  vrede  brødres  hender.  De  gjen- 
stridige  blir  beskjemmet  og  faller  need  for  ham  og  trygler  om 
tilgivelse.  Stykket  ender  med,  at  hele  flokken  glade  og  lykke- 
lige synger:  »Se  et  land«.  Stykket  blev  spilt  av  fire  søstre  og 
seks  brodre  i  datidens  brogede,  folderike  drakter  og  vakte  stor 
begeistring,  Kulisserne  var  malt  av  broder  Kristian  Gårder. 

Derpå  blev  hedersgjestene  benket  rundt  lange,  rikt  blom- 
stersmykkede borde  og  bevertet  med  deilige  smørbrod,  choko- 
lade samt  jordbær  og  flote.  De  øvrige  deltagere  blev  bevertet 
med  chokolade  og  smørbrød.  Alle  de  skjønne  blomster,  som 
prydet  både  bord  og  lokale,  var  iår  som  tidligere  skjenket  av 
broder  Thorvald  Karlsen. 

Senere  på  aftenen  holdt  president  Widtsoe  en  tale,  som  rev 
alle  tilhørerne  med.  Han  fremhevet,  hvor  lett  det  var  for 
De  Sidste  Dages  Hellige  i  Skandinavien  nu,  sammenlignet 
med  tidligere  tider,  da  hatet  og  forbitrelsen  mot  evangeliet  på 
mange  steder  var  så  sterkt,  at  misjonærene  blev  jaget  fra  sted 
til  sted,  blev  fengslet  og  endog  kunde  frykte  for  sitt  liv.  Nu  er 
de  ydre  forhold  lysere,  men  farerne  er  der  allikevel.  Berørte 
de  første  prinsipper  og  gav  råd  og  veiledning  i  flere  av  livets 
vanskeligste  sporsmål. 

Da  festen  ved  11  tiden  sluttet  med  sang  og  bønn,  gikk  man 
glade  og  takknemlige  fra  hverandre.  Men  ikke  førenn  pre- 
sident Widtsoe  hadde  hilst  på  hver  eneste  en  fra  den  eldste 
til  den  yngste. 

Fredag  formiddag  avholdtes  et  misjonærmøte  for  grenens 
misjonærer,  hvor  president  Widtsoe  besvarte  sporsmål  og  gav 
råd  og  instruksjoner  angående  misjonsarbeidet  i  det  hele  tatt. 

Om  eftermiddagen  var  president  Widtsoe  og  president  An- 
derson gjester  ved  den  mottagelse,  som  den  amerikanske 
minister  holdt  i  anledning  den  store  verdens-historikerkon- 
gress.  De  hadde  begge  her  den  giede  å  hilse  på  mange  kjente 

videnskapsmenn,  således  både  den  nuværende  og  den  forhen- 
værende rektor  av  Oslo  universitet. 

Allerede  lordag  morgen  måtte  president  Widtsoe  avreise  til 
Sverige.  Men  han  gav  oss  det  løfte  å  komme  snart  igjen.  Og 
vi  takker  ham  for  besøket  og  sier:  »Hjertelig  velkommen  til- 

bake«.  Eva  Mabel  Giertsen, 

Oslo  Gren. 


MIRAKLET  I  „MORMONISMEN". 

I  et  personligt  Brev  til  Dr.  James  E.  Talmage  skriver  en 
Ikke- »Mormon«,  Dr.  Henry  S.  Drinker,  fhv.  Rektor  ved  det 
store  Lehigh  Universitet  i  Pensylvanien,  Amerika,  bl.  a.  føl- 
gende (oversat  fra  »Juvenile  Instructor«): 

»Til  mig  syntes  Underet  maaske  at  være,  at  en  ulærd,  ung 
Farmer  skulde  være  i  Besiddelse  af  en  saa  stor  literær  Dyg- 
tighed til  at  udtrykke  sig  paa  det  Sprog,  som  Joseph  Smith 
brugte  i  Optegnelserne,  han  gav  —  hvordan  han  i  den  Alder 
kunde  have  et  Kendskab  til  Skriften  —  baade  det  gamle  og 
nye  Testamente  —  der  gjorde  ham  i  Stand  til  at  tage  i  Brug 
og  gentage  og  opholde  Skriftens  Lærdomme  som  en  familiær 
Historie.  Hvis  vi  søger  efter  Mirakler,  er  dette  et  —  en  mi- 
rakuløs Optegnelse,  hvad  enten  vi  tager  et  »Mormon«-  eller  et 
Anti-»Mormon«-Standpunkt;  thi  fra  »Mormonerne«s  Stand- 
punkt var  det  en  guddommelig  Aabenbaring,  og  hvis  dette  er 
benægtet,  er  det  et  Tilfælde  af  fænomenal  Visdom  og  Ytring 
fra  en,  der  var  lige  saa  lidt  trænet  som  Kristus,  da  han  som 
Barn  diskuterede  med  Ældsterne  i  Templet.« 


Den  Mand,  der  har  annammet  Sandheden  og  da  ikke  van- 
drer efter  den,  fortjener  en  større  Straf.  Et  Medlem  af  denne 
Kirke,  der  vil  bruge  Tobak,  bryde  Visdomsordet,  der  ikke  be- 
taler Tiende,  holder  Sabbatsdagen  hellig  eller  paa  andre  Maa- 
der  ikke  lytter  til  Herrens  Ord,  er  ikke  loyal  til  Jesu  Kristi 
Kirke  af  Sidste  Dages  Hellige.  Joseph  Fielding  Smith. 

FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  271.) 

Opstandelsen.  Den,  der  paa  en  rigtig  Maade  har  indrettet 
sit  Liv,  gruer  kun  lidt  for  sit  Imorgen.  Et  saadant  Menneske 
er  fuldstændig  overbevist  om,  at  enskønt  Legemet  sænkes  i 
den  kolde  Grav,  vil  det  igen  opstaa.  For  den  Sjæl  er  Opstan- 
delsen en  ubetinget  Vished.  Han  véd,  at  i  Opstandelsen  skal 
Legemet,  renset  og  lutret  fra  al  jordisk  Besmittelse,  opstaa  fra 
de  Døde  og  kun  være  i  Besiddelse  af  dets  væsentlige,  særegne 
Bestanddele,  der  ikke  paa  nogen  Maade  kan  fratages  det  eller 
overføres  paa  et  andet  Legeme.  Disse  væsentlige  Bestanddele, 
organiseret  til  et  Legeme,  vil  da  udgøre  det  kødelige  Legeme, 
udødeliggjort.  Opstandelsen  for  dødelige  Legemers  Vedkom- 
mende tog  sin  Begyndelse,  da  Jesus  den  tredie  Dag  brød  Dø- 
dens Lænker  og  opstod  fra  Graven,  og  som,  efter  at  have  fuld- 
endt sin  Vandring  blandt  Menneskenes  Børn  paa  Jorden,  tog 
sit  Legeme  med  sig  ind  i  Himlen.  Dette  var  Opstandelsens 
Førstegrøde,  der  formedelst  Kristi  Forsoning  blev  en  Mu- 
lighed. 

Menneskers  Opstandelse  har  siden  den  Tid  maaske  ved- 
blivende foregaaet  og  vil  uden  Tvivl  vedblive  i  Fremtiden; 
thi  mange  Aander  har  nedlagt  deres  jordiske  Legemer,  og  det 
er  saaledes  forordnet,  at  alle  skal  opstaa  fra  Graven.  I  Op- 
standelsen vil  Orden  og  Lov  blive  gjort  gældende,  saaledes  at 
Ret  og  Retfærdighed  skal  vederfares  enhver. 

Vor  Stilling  hinsides.  Efter  at  Mennesket  har  endt  sin  jor- 
diske Vandring,  indgaar  det  til  en  ny,  stor  Verden.  I  hin  store 
for  os  nye  Verden  bliver  vi  i  Stand  til  stedse  og  for  evigt  — 
den  der  raadende  Orden  og  de  der  gældende  Love  under- 
kastet —  at  fortsætte  med  vort  Udviklingsarbejde.  Vor  Udvik- 
ling hisset  og  de  Love,  som  der  bliver  os  aabenbarede,  af- 
hænger af  vore  egne  Handlinger  og  vor  egen  Villighed  til  at 
adlyde  de  Love,  vi  allerede  kender. 

Vor  Stilling  i  det  tilkommende  Liv  vil  endvidere  afhænge  af 
Trofasthed  i  dette  Liv.  Mennesket  opstaar  fra  Graven  med  den 
samme  Grad  af  aandelig  Udvikling,  som  det  blev  nedlagt  i 
Graven  med.  Med  andre  Ord,  Mennesket  vil  i  Opstandelsen 
være  i  Besiddelse  af  netop  den  Udvikling,  det  under  Jorde- 
livets Tilværelse  har  opnaaet,  ligeledes  vil  de  Gaver  og  Kræf- 
ter, man  tilegnede  sig  i  Aandeverdenen,  før  man  kom  til  Jor- 
den, følge  med  os  i  Opstandelsen. 

Alle  Mennesker  vil  blive  frelste;  men  den  Frelse,  de  erhol- 
der, vil,  med  Hensyn  til  Gradation  eller  trinvis  Ordning,  blive 
lige  saa  indbyrdes  forskellig,  som  Menneskenes  Arbejde  paa 
Jorden  er  forskellig.  Ligesom  der  i  det  tilkommende  Liv  vil 
forekomme  forskellige  Grader,  hvad  Udvikling  angaar,  vil  der 
ogsaa  findes  Herlighed  efter  Herlighed  —  nogle,  der  i  Glans 
kan  sammenlignes  med  Solen,  andre  med  Maanen,  medens 
atter  andre  Herligheder  vil  være  saa  forskellige  i  deres  Glans, 
som  Firmamentets  utallige  Stjerners  Glans  er  forskellig,  den 
ene  fra  den  anden. 

Den  »store  Plan«  indeholder  ingen  Bestemmelse  om  Men- 
neskets evige  Fordømmelse.  1  bedste  Fald  vil  Menneskene  i 
Forhold  til  den  Fremgang,  de  har  gjort,  klassificeres,  saaledes 
at  nogle  —  i  Forhold  til  den  Nidkærhed,  de  allerede  har  lagt 
for  Dagen  —  vil  staa  paa  et  højere,  andre  paa  et  lavere  Ud- 
viklingstrin. I  et  Univers,  der  regeres  af  intelligente  Væsener, 
der  gennemstrømmes  af  Kærlighed  for  hverandre,  kan  der 
ikke  engang  være  Tanke  om  en  evigvarende  Straf,  undtagen 
for  saa  vidt  Mennesket  med  frit  Forsæt  modsætter  sig  Loven 
og  derved  paadrager  sig  sin  egen  Ødelæggelse.  »Evig  Straf« 
og  »uendelig  Straf«  —  Udtryk,  der  ofte  bruges,  men  som  er 
af  ringe  Betydning  for  Menneskets  Sind  —  betyder  simpelthen 
Guds  Straf,  og  hvad  den  egentlig  bestaar  af,  ligger  udenfor  vor 
Forstands  Rækkevidde. 

De,  der  med  fri  Vilje  foretrækker  at  forkaste  Sandheden 
hellere  end  at  annamme  den  og  bøje  sig  under  Loven,  vil  lidt 
efter  lidt  tage  mindre  og  mindre  Del  i  Udviklingsarbejdet. 

Saadanne  Væsener  vil  sakke  agter  ud,  medens  deres  mere  in- 
telligente Medmennesker  vil  skride  fremad.  Der  findes  ingen 
Stillestaaen  i  hele  Naturen;  de,  der  ikke  gaar  fremad,  gaar 
tilbage;  de  bliver  svagere  og  svagere,  og  til  sidst  tabes  de  af 
Sigte  og  synker  hen  i  »Glemslens  Nat«,  saa  vidt  deres  ringe 
jordiske  Liv  angaar. 

Menneskets  Skæbne.  Den  Intelligens,  der  gaar  under  Be- 
nævnelsen Mennesket,  kan  ikke  tilintetgøres.  Evigt  Liv  er  alt- 
saa  Menneskets  Skæbne.  Men  det  eneste  evige  Liv,  der  er  Be- 
nævnelsen værd,  er  det,  Mennesket  nyder,  medens  det  med 
aabne  Øjne  og  frejdigt  Mod  søger  efter,  antager  og  bruger  al 
den  Kundskab,  det  muligvis  kan  komme  i  Besiddelse  af,  og 
som  vil  blive  Mennesket  til  Gavn  og  Nytte  under  dets  Frem- 
skridtsmarch.  At  skride  fremad  og  opad  er  altsaa  evigt  Liv 
og  Menneskets  Skæbne.  (Fortsættes.) 

Ydmygt  med  Ærbødighed, 

Korlektie: 

Vi  tror,  at  vi  bør  være  Konger,  Præsidenter  og  Øvrigheder 
underdanige,  samt  adlyde,  ære  og  opretholde  Lovene. 

